
PRIJEDLOG

Na temelju članka 31. stavka 3. Zakona o Vladi Republike Hrvatske (Narodne novine, br. 150/11, 119/14, 93/16, 116/18, 80/22 i 78/24) i točaka II. i III. Odluke o kriterijima i postupku za prihvaćanje pokroviteljstva Vlade Republike Hrvatske (Narodne novine, broj 44/16), Vlada Republike Hrvatske je na sjednici održanoj __________ 2026.  donijela

Z A K L J U Č A K


1. 
Vlada Republike Hrvatske prihvaća pokroviteljstvo nad 21. konvencijom hrvatskih izvoznika i 19. dodjelom nagrada „Zlatni ključ“ najboljim izvoznicima u 2025. godini, sukladno zamolbi udruge Hrvatski izvoznici.

2.
Prihvaćanjem pokroviteljstva Vlada Republike Hrvatske ne preuzima nikakve financijske obveze.
Klasa:
 


Urbroj:




Zagreb,













      PREDSJEDNIK

   








mr. sc. Andrej Plenković

OBRAZLOŽENJE

Udruga Hrvatski izvoznici organizira 21. konvenciju hrvatskih izvoznika i 19. dodjelu nagrada „Zlatni ključ“ najboljim izvoznicima u 2025. godini, koje će se održati 24. lipnja 2026. godine u hotelu The Westin Zagreb. Hrvatski izvoznici već više od dva desetljeća okupljaju hrvatske izvozne tvrtke te kroz svoje aktivnosti promiču razvoj izvoza, jačanje međunarodne konkurentnosti hrvatskoga gospodarstva i internacionalizaciju poslovanja.
Ministarstvo gospodarstva razmotrilo je zamolbu za pokroviteljstvo te je ocijenilo da se radi o događaju od značaja za razvoj i promociju hrvatskog izvoznoga sektora, koje predstavlja važan segment nacionalnog gospodarstva, poduzetništva i zapošljavanja, te predstavlja jedno od najznačajnijih godišnjih događanja posvećenih hrvatskom izvozu.
Slijedom navedenog, predlažemo da Vlada Republike Hrvatske prihvati pokroviteljstvo nad 21. konvencijom hrvatskih izvoznika i 19. dodjelom nagrada „Zlatni ključ“ najboljim izvoznicima u 2025. godini.
